Diari Oficial de la Generalitat Valenciana


Sumari del DOGV 3486, del 03-05-1999 (1999/3573)

ORDRE de 30 de març 1999, de la Conselleria de Cultura, Educació i Ciència, per la qual es convoca concurs públic d'ajudes per a les associacions d'editors i llibreters i empreses editorials de la Comunitat Valenciana, per a l'organització i participació en fires del llibre, congressos i activitats similars.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3486

Data del DOGV
:   03-05-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3573


Data del document
:   30-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

 Descriptors 

:   * associació
    * manifestació cultural
    * manifestació comercial
    * suport econòmic
    * editorial
    * indústria del llibre

ORDRE de 30 de març 1999, de la Conselleria de Cultura, Educació i Ciència, per la qual es convoca concurs públic d'ajudes per a les associacions d'editors i llibreters i empreses editorials de la Comunitat Valenciana, per a l'organització i participació en fires del llibre, congressos i activitats similars. [1999/L3573]
  
La Generalitat Valenciana, segons estableix l'art. 31.4 de l'Estatut d'Autonomia, té competència exclusiva en matèria de cultura. Basant-se en això, resulta oportú potenciar la labor i iniciativa dels editors i llibreters de la Comunitat Valenciana, individualment o a través de les seues associacions.
  
Per tot això, en ús de les facultats que em confereix l'art. 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Es convoca concurs públic per a la concessió d'ajudes a les associacions d'editors i llibreters i empreses editorials de la Comunitat Valenciana, destinades a sufragar les seues activitats i s'aproven les bases per les quals es regeix esta convocatòria, incloses en l'Annex I de la present ordre.
  
Segon
  
L'import de les ajudes es farà efectiu a càrrec de les aplicacions pressupostàries 39.42.520.32.873.06 i 97.64.793.00.271.62, depenent de si el beneficiari és una associació d'editors o llibreters o una editorial privada, de la línia 407/000/99, denominada ajudes a la promoció del llibre valencià.
  
L'import global màxim destinat a les ajudes serà de vuit milions tres-centes dotze mil (8.312.000) de pessetes.
  
DISPOSICIONS FINALS
  
Primera
  
Es delega en la directora general de Promoció Cultural, Museus i Belles Arts la facultat de resoldre la concessió d'estes ajudes i se l'autoritza perquè, en l'àmbit de les seues competències, adopte les mesures necessàries per al seu desplegament i execució.
  
Segona
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
Contra el present acte, que posa fi a la via administrativa, l'interessat podrà interposar recurs contenciós administratiu, a elecció seua, davant el jutjat contenciós administratiu en la circumscripció del qual tinga el domicili el recurrent o es trobe la seu de l'òrgan autor d'aquest acte. El recurs es podrà interposar en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptats tos dos des de l' endemà del dia de la publicació. Tot això de conformitat amb els articles, 8, 14, 46 i 115 de la Llei 29/1998, de 13 de juliol, Reguladora de la Juridicció Contenciosa Administrativa.
  
València, 30 de març de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX I
  
Bases de la convocatòria per a l'adjudicació d'ajudes a les associacions d'editors i llibreters i empreses editorials de la Comunitat Valenciana, per a l'organització i participació en fires del llibre, congressos i activitats similars per a 1999.
  
Primera
  
Les ajudes contribuiran al finançament parcial fins a un màxim del 50% de les despeses ocasionades en l'execució dels programes d'activitats que realitzen els editors i llibreters.
  
Seran objecte d'ajuda les activitats següents:
  
a) Organització o participació en les fires del llibre de València, Castelló i Alacant, aixi com en les fires del llibre internacionals.
  
b) Organització de congressos, encontres, cicles de conferències, taules redones relatius a temes específics d'estos col·lectius professionals.
  
Segona
  
1. Podran sol·licitar les ajudes:
  
a) Qualsevol associació d'editors, la seu i activitat de la qual estiga radicada a la Comunitat Valenciana, que vulga participar:
  
1) presentant un stand, organitzat i gestionat per estes associacions, a les fires del llibre internacionals. En el cas que concórrega més d'una associació a la mateixa fira, hauran d'arribar a un acord per al muntatge i gestió d'un stand únic.
  
2) o gestionant les ajudes en concepte de borses de viatge que permeten l'assistència a les fires del llibre internacionals a els editors que pertanguen a qualsevol associació.
  
3) presentant un stand, organitzat i gestionat per les citades associacions, a les fires del llibre d'Alacant, Castelló i València. En el cas que concórrega més d'una associació a la mateixa fira hauran d'arribar a un acord per al muntatge i gestió d'un stand únic.
  
b) Els editors radicats a la Comunitat Valenciana que com empresa individual vulguen participar a les fires del llibre internacionals, als quals se'ls concedirà una ajuda en concepte de borsa de viatge.
  
c) Les associacions de llibreters d'Alacant, Castelló i València per a l'organització i gestió de les fires del llibre a les ciutats d'Alacant, Castelló i València. En el cas que concórrega en una mateixa ciutat més d'una associació, hauran d'arribar a un acord per al muntatge conjunt d'una única fira.
  
d) Aquelles associacions d'editors i llibreters radicades a la Comunitat Valenciana que organitzen o desitgen participar en congressos, encontres, etc. relacionats en algú aspecte del sector del llibre.
  
2. Les ajudes es podran sol·licitar per a les fires, congressos, etc. que se celebren durant el període comprés entre l'1 de gener i fins el 30 d'octubre de 1999.
  
3. Es podran finançar a càrrec d'estes ajudes les despeses generades per l'activitat en matèria de fires, congressos, etc. tant dels editors com de les associacions d'editors i llibreters.
  
Tercera
  
Les ajudes de la Conselleria de Cultura, Educació i Ciència en el finançament de cada petició que resulte acceptada seran com a màxim del cinquanta per cent (50%) del cost de l'activitat que es realitze en l'esmentat període.
  
Els editors, a través de les seues associacions o individualment, i les associacions de llibreters hauran d'aportar a càrrec dels seus pressupostos la part no finançada per la Generalitat Valenciana.
  
Quarta
  
1. El termini de presentació de sol·licituds serà de quinze dies hàbils comptats des de l'endemà de la publicació d'esta convocatòria en el Diari Oficial de la Generalitat Valenciana. Els terminis que acaben en dies inhàbils, així com els dissabtes i els dies 24 i 31 de desembre o qualsevol altre que es declare inhàbil, s'entendrà prorrogat fins el primer dia hàbil següent.
  
2. La sol·licitud d'ajuda econòmica, segons el model que figura en l'annex II d'esta ordre, estarà dirigida a la Conselleria de Cultura, Educació i Ciència, Direcció General de Promoció Cultural, Museus i Belles Arts i haurà d'acompanyar-se dels documents següents:
  
a) Estatuts de l'Associació o, en el cas de que el sol·licitant siga una empresa editorial, fotocòpia compulsada del document nacional d'identitat si la editorial és persona física o fotocòpia compulsada del document públic que acredite la seua constitució si l'editorial és persona jurídica, així com la documentació que acredite la representació que ostenta la persona que signa la sol·licitud i fotocòpia compulsada del seu document nacional d'identitat.
  
b) Número de Registre de l'Associació.
  
c) Declaració de qui ès el representant legal de l'associació i fotocòpia compulsada del seu document nacional d'identitat, en el cas que el sol·licitant siga una associació d'editors o de llibreters.
  
d) Declaració de que l'associació o, en el seu cas, l'editorial es troba a la Comunitat Valenciana.
  
e) Memòria detallada del pla de l'activitat prevista i cost total d'esta.
  
f) Entitat bancària i número del compte corrent on s'haja de realitzar l'ingrés de la transferència, en cas que siga concedida l'ajuda.
  
g) Fotocòpia compulsada del CIF de l'associació d'editors o llibreters, o del CIF o NIF dels editors que concursen individualment.
  
h) Documentació acreditativa que el sol·licitant es troba al corrent en les seues obligacions tributàries, inclós l'Impost d'Activitats Econòmiques en el cas que tribute, i davant la Seguretat Social, referida als 12 mesos anteriors a la sol·licitud de la subvenció, en els termes previstos en l'Ordre de la Conselleria d'Economia i Hisenda de 30 de maig de 1996 (DOGV 21 de juny de 1996).
  
3. La documentació assenyalada en l'apartat anterior es podrà presentar, compulsada en el cas que siga fotocòpia, al Registre General de la Conselleria de Cultura, Educació i Ciència, a les direccions territorials de Cultura i Educació de Castelló, València o Alacant o per qualsevol dels mitjans que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Les instàncies de sol·licitud es facilitaran als interessats a la Conselleria de Cultura, Educació i Ciència, a les direccions territorials de Cultura i Educació de Castelló, València o Alacant.
  
5. Si la sol·licitud no compleix els requisits i documents que s'indiquen en esta base es requerirà l'interessat perquè, en un termini de deu dies, esmene la falta o aporte els documents preceptius, indicant que, si no ho fa així, es considerarà que desisteix de la seua petició i s'arxivarà sense més tràmits, d'acord el que estableix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cinquena
  
1. Es nomena una comissió de valoració de les sol·licituds integrada per:
  
President: la cap del Servei del Llibre, Arxius i Biblioteques.
  
Vocals:
  
- la cap de la Secció de Extensió Bibliotecària.
  
- el cap de la Secció d'Arxius.
  
- la coordinadora de Biblioteques.
  
Secretari: el cap de la Secció del Llibre.
  
2. La comissió examinarà les sol·licituds presentades, i, basant-se en el seu interés, elevarà una proposta d'adjudicació a la directora general de Promoció Cultural, Museus i Belles Arts que dictarà una resolució que serà publicada en el Diari Oficial de la Generalitat Valenciana.
  
Alhora, la Comissió de valoració podrà formular proposta en el sentit que siguen declarades desertes les ajudes si, al seu parer, no hi haguera sol·licituds amb mèrits suficients per a adjudicar-les.
  
3. Si en el termini de tres mesos, comptats a partir del dia que finalitze el termini de presentació d'instàncies, no s'aprova la resolució corresponent, s'entendrà que totes les peticions han sigut desestimades.
  
Sisena
  
Forma de pagament i obligacions dels beneficiaris:
  
S'efectuarà un únic pagament després d'haver comprovat les obligacions dels beneficiaris, que són les següents:
  
a) Realitzar l'activitat que fonamenta la concessió de l'ajuda.
  
b) Acreditar davant la Conselleria de Cultura, Educació i Ciència la realització de l'activitat, i també el compliment dels requisits i condicions que determinen la concessió o l'ús de l'ajuda.
  
c) El sotmetiment a les actuacions de control financer que corresponen a la Intervenció General relacionades amb les ajudes concedides.
  
d) Comunicar a la Conselleria de Cultura, Educació i Ciència l'obtenció de subvencions o ajudes per a la mateixa finalitat, procedents de qualssevol administracions o ens públics.
  
Setena
  
Tota alteració de les condicions que es tenen en compte per a la concessió de l'ajuda, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
L'import de les ajudes regulades en esta convocatòria en cap cas no podrà ser d'una quantia que, sol o junt a subvencions o ajudes d'altres administracions públiques o d'altres ens públics o privats, supere el cost de l'activitat que ha de realitzar el beneficiari.
  
Vuitena
  
Seran procedents el reintegrament de les quantitats percebudes i l'exigència de l'interés de demora des del moment del pagament de l'ajuda en els casos següents:
  
a) Obtenir l'ajuda sense complir les condicions requerides per a això.
  
b) Incompliment de la finalitat per a la qual es va concedir l'ajuda.
  
c) Incompliment de les condicions imposades als beneficiaris originals de la concessió de l'ajuda.
  
Igualment, en el supòsit previst en el paràgraf segon de la base anterior, quan la subvenció principal siga de la Generalitat Valenciana serà procedent el reintegrament de l'excés obtingut sobre el cost de l'activitat realitzada.
  
Novena
  
Quan en l'exercici de les funcions d'inspecció o control es deduïsquen indicis de la incorrecta obtenció, ús o destinació de l'ajuda percebuda, la Conselleria de Cultura, Educació i Ciència podrà acordar la retenció de les factures, documents equivalents o substitutius i de qualsevol altre document relatiu a les operacions en què es manifesten estos indicis.
  
Deu
  
Per a efectuar el pagament els beneficiaris de la subvenció hauran de presentar la documentació següent:
  
a) Factures originals de les despeses realitzades.
  
b) Una memòria explicativa i detallada de les activitats realitzades.
  
c) Una relació explicativa i detallada de les despeses especificades en les esmentades factures.
  
d) Documentació acreditativa que el beneficiari es troba al corrent en les seues obligacions tributàries, inclòs l'Impost d'activitats Econòmiques en el cas que tribute, i davant la Seguretat Social. Esta documentació s'inclourà en el cas que les certificacions presentades en el moment de la sol·licitud de l'ajuda hagen esgotat la seua validesa de 6 mesos comptadors des de la data en què va ser expedida.
  
Estos justificants, que aniran dirigits a la directora general de Promoció Cultural, Museus i Belles Arts hauran de presentar-se fins al dia 15 de novembre de 1999, inclusivament, a la Conselleria de Cultura, Educació i Ciència.
  
ANNEX II
  
El sotasignat .................. DNI .................. en representació de l'associació/editorial .................. domicili a .................. codi postal .................. carrer .................. núm. .................. tel\_ .................. , en virtut de l'ordre de la Conselleria de Cultura, Educació i Ciència per a la concessió d'ajudes als editors i llibreters de la Comunitat Valenciana per a l'organització i participació en fires del llibre, congressos i activitats similars per a 1999.
  
EXPOSE
  
Primer
  
Que l'associació/editorial que represente vol acollir-se a les citades ajudes per mitjà del pla d'activitats exposat en la documentació següent:
  
a) Estatuts de l'associació o, en el cas que el sol·licitant siga una empresa editorial, fotocòpia compulsada del document nacional d'identitat si la editorial és persona física o fotocòpia compulsada del document públic que acredite la seua constitució si l'editorial és persona jurídica, així com la documentació que acredite la representació que ostenta la persona que signa la sol·licitud i fotocòpia compulsada del seu document nacional d'identitat.
  
b) Número de Registre de l'Associació.
  
c) Declaració de qui és el representant legal de l'associació i fotocòpia compulsada del seu document nacional d'identitat, en el cas que el sol·licitant siga una associació d'editors o de llibreters.
  
d) Declaració que l'Associació o, en el seu cas, l'editorial es troba a la Comunitat Valenciana.
  
e) Memòria detallada del pla de l'activitat prevista i cost total d'esta.
  
f) Entitat bancària i número del compte corrent on s'haja de realitzar l'ingrés de la transferència, en cas que siga concedida l'ajuda
  
g) Fotocòpia compulsada del CIF de l'associació d'editors i llibreters, o del CIF o NIF dels editors que concursen individualment.
  
h) Documentació obligacions tributàries, inclòs l'Impost d'Activitats Econòmiques en el cas que tribute, i davant la Seguretat Social.
  
Segon
  
Que l'associació/editorial, pel fet de participar en el present concurs, accepta totes les condicions establides en les bases que regulen l'ajuda esmentada.
  
.................., .................. de .................. de 1999
  
Firma